Diari Oficial de la Generalitat Valenciana


Sumari del DOGV 8525, del 09-04-2019 (2019/3534)

Convocatòria de 21 de febrer de 2019, del director general de l'Institut Valencià de Finances, per la qual es procedeix a convocar la línia «IVF & AVI - Investigació i Desenvolupament».
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   8525

Data del DOGV
:   09-04-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/3534


Data del document
:   21-02-2019

Organisme emissor
:   Institut Valencià de Finances

Tipus de document
:   Anunci

Anàlisi jurídica

 Descriptors 

:   * ajuda pública

Convocatòria de 21 de febrer de 2019, del director general de l'Institut Valencià de Finances, per la qual es procedeix a convocar la línia «IVF & AVI - Investigació i Desenvolupament». [2019/3534]  
De conformitat amb el que s'estableix en l'Acord del Consell General de l'Institut Valencià de Finances de data 20 de febrer de 2019, es procedeix a la convocatòria de la línia «IVF & AVI - Investigació i Desenvolupament».  
  
Primer. Regulació general  
L'atorgament del finançament bonificat previst en aquesta convocatòria es regirà pel que es disposa en les normes generals aprovades pel Consell General de l'Institut Valencià de Finances mitjançant Acord de data 23 de gener de 2019, publicat en el Diari Oficial de la Generalitat Valenciana núm. 8487, de data 15 de febrer de 2019.  
  
Segon. Objecte de la convocatòria  
Constitueix l'objecte de la present convocatòria l'atorgament de finançament bonificat per a projectes d'innovació desenvolupats per empreses la seu social, establiment o sucursal de producció o de desenvolupament d'activitat de les quals es trobe radicat en la Comunitat Valenciana.  
L'IVF convoca, instrueix i resol els préstecs susceptibles de finançament bonificat que s'atorguen en el marc de la present convocatòria, subscrivint-los com a titular únic en qualitat de prestadora.   
Aquesta convocatòria es finança mitjançant transferència de crèdit efectuada per l'Agència Valenciana de la Innovació per import de 3.650.000 euros a càrrec a la línia pressupostària W7978000 «Suport a projectes d'innovació per mitjà d'instruments financers» dels pressupostos per a l'exercici 2019, de manera que l'import màxim de finançament bonificat que l'Institut pot atorgar a tercers en el marc d'aquesta Convocatòria ascendeix a 92.675.950 €.  
  
Tercer. Característiques i condicions específiques aplicables a aquesta convocatòria  
1. Les iniciatives empresarials susceptibles d'acollir-se a aquest finançament bonificat deuran consistir en projectes d'inversió o d'investigació i desenvolupament, que bé ofereixen solucions als reptes identificats com a preferents pels comitès estratègics especialitzats de l'AVI, enumerats a l'Annex I d'aquesta Convocatòria, o be tinguen per objecte dur al mercat resultats d- I+D+i, obtinguts de projectes aprovats anteriorment en programes de recolzament de l'AVI o altres organismes públics nacionals o internacionals, en el marc de convocatòries públiques d'I+D+i.  
Tanmateix, les iniciatives empresarials finançades hauran d'estar compreses en alguna de les categories que s'esmenten en el títol III, capítols I, IV i VI de les normes generals esmentades.  
2. Els projectes d'investigació i desenvolupament bonificables, tant per a empreses gran com per a PIMES, deuran pertànyer íntegrament a o una o varies de les categories referides a l'article 26 de les Normes Generals esmentades.  
La concreció d'aquestes actuacions es descriurà a l'efecte en una Memòria Tècnica que es presentarà junt amb la sol·licitud d'ajuda. L'esmentada Memòria Tècnica inclourà el termini d'inici i finalització previstos del període d'execució del projecte i tindrà que comptar amb un preceptiu informe d'elegibilitat favorable emès per l'Agència Valenciana de la Innovació.  
3. El finançament bonificat per a projectes d'inversió desenvolupats per les xicotetes i mitjanes empreses es deuran ajustar a l'establert a l'article 38 de les Normes Generals esmentades. Per la seua part, els projectes d'inversió desenvolupats per les grans empreses es regiran pel disposat a l'article 46 de les Normes Generals.  
El contingut dels projectes finançables deurà ser degudament descrit a la Memòria Tècnica, que es presentarà junt amb la sol·licitud d'ajuda. L'esmentada Memòria Tècnica inclourà un termini d'inici i finalització previstos del període d'execució del projecte i tindrà que comptar amb un preceptiu informe d'elegibilitat favorable emès per l'Agència Valenciana de la Innovació.  
4. Les ajudes concedides a l'empara d'aquesta convocatòria hauran de tindre efecte incentivador per a l'execució dels projectes, en els termes establits en l'article 6 del Reglament (UE) núm. 651/2014 de la Comissió, de 17 de juny de 2014, pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat (DO L 187 de 26.6.2014), modificat pel Reglament (UE) 2017/1084, de la Comissió, de 14 de juny de 2017 quant a les ajudes a infraestructures portuàries i aeroportuàries, els llindars de notificació per a les ajudes a la cultura i la conservació del patrimoni i per a les ajudes a infraestructures esportives i recreatives multifuncionals, així com els règims d'ajudes de funcionament de finalitat regional, i pel qual es modifica el Reglament (UE) núm. 702/2014 quant al càlcul dels costos subvencionables (DO 156 de 20.6.2017).   
  
Es considerarà que les ajudes tenen un efecte incentivador sobre l'activitat de l'empresa objecte de l'ajuda si, abans de començar el projecte o l'activitat, l'empresa beneficiària ha presentat per escrit una sol·licitud d'ajuda, per tant, no poden estar iniciats abans de la presentació de la sol·licitud d'ajuda. A més, si l'empresa no és una PIME, haurà d'incorporar en la sol·licitud una memòria que demostre l'efecte incentivador de l'ajuda sobre les actuacions per a les quals la sol·licita, valorant un o més dels criteris següents:  
- Augment substancial del projecte o activitat gràcies a l'ajuda.  
- Augment substancial de l'import total invertit per l'empresa beneficiària en el projecte o activitat gràcies a l'ajuda.  
- Augment substancial del ritme d'execució del projecte o activitat de què es tracte.  
A aquest efecte, s'utilitzarà la definició de PIME recollida en l'annex I del Reglament (UE) núm. 651/2014 de la Comissió, que es reprodueix en l'annex II d'aquesta convocatòria.  
  
Quart. Beneficiaris del finançament bonificat  
1. Els beneficiaris del finançament bonificat operaran en qualsevol sector d'activitat llevat dels següents:   
a) La fabricació d'armament, armes i munició, el material o les infraestructures militars o policials i el material o les infraestructures destinats a limitar els drets individuals o la llibertat de les persones (és a dir, presons i centres de detenció de tota mena) o que violen els drets humans.  
b) Els jocs d'atzar i el material corresponent.  
c) La fabricació, la transformació o la distribució de tabac.  
d) Les activitats controvertides per raons ètiques o morals o prohibides per la legislació nacional.  
e) Les activitats l'únic propòsit de les quals siga la promoció immobiliària, excepte les destinades a afavorir l'accés a l'habitatge de col·lectius desfavorits en règim de propietat o de lloguer, en col·laboració amb la Generalitat Valenciana.  
f) Les activitats merament financeres.  
g) La pesca i aqüicultura, la producció primària dels productes agrícoles.  
Si una empresa opera al mateix temps en sectors d'activitat subvencionables i en sectors exclosos podrà ser beneficiari sempre que siga possible garantir, mitjançant la separació d'activitats i distinció de costos, que les activitats excloses no es beneficien, de cap manera, del finançament que puga rebre per les activitats subvencionables.  
  
2. No podran ser beneficiàries del finançament bonificat atorgat per l'IVF regit per les normes generals i aquesta convocatòria de desenvolupament, les entitats de dret públic, les universitats públiques, els organismes autònoms, les empreses públiques, les societats mercantils públiques entenent per tals aquelles en les quals més de la meitat del capital social pertanga directament o indirectament a una Administració pública, les fundacions públiques, i les societats participades majoritàriament per aquestes.  
3. Amb caràcter general, els beneficiaris han de complir els següents requisits:  
a) Les societats mercantils i les cooperatives deuran acreditar que la seua xifra de negocis ha sigut superior a 100.000 euros en cadascú dels tres exercicis anteriors a la data de sol·licitud de finançament. No obstant, en el supòsit que el sol·licitant de finançament siga una societat mercantil que forme part d'un grup d'empreses, definit de conformitat amb l'article 42 del Codi de Comerç, l'empresa podrà accedir al finançament bonificat de l'IVF, si la xifra de negocis conjunta de la resta d'empreses del grup ?després d'eliminar les transaccions internes- ha sigut superior a 500.000 euros en cadascú del tres exercicis anteriors a la data de sol·licitud del finançament, i sempre que les empreses del grup la facturació conjunta de les quals supere l'esmentat límit fiancen solidàriament el 100% del valor nominal i els interessos del préstec.  
  
b) Les societats mercantils i les cooperatives hauran de comptar amb un volum d'actiu superior o igual a 0,25 milions d'euros i almenys amb un empleat registrat en l'última relació nominal de treballadors remesa a la Seguretat Social. Les empreses i cooperatives d'actiu inferior a 0,5 milions d'euros hauran d'acreditar l'atorgament per un tercer d'un aval que, segons el parer de l'IVF, constituïsca una garantia efectiva de cobrament. A aquest efecte, es considerarà garantia efectiva l'aval atorgat per una societat de garantia recíproca pel 100% del valor nominal i els interessos ordinaris del préstec.  
c) Comptar amb una qualificació creditícia satisfactòria (almenys BB-, en terminologia de l'Agència de Ràting Standard and Poors), d'acord amb el sistema intern d'anàlisi de riscos de l'Institut Valencià de Finances. Excepcionalment, podran ser beneficiàries les empreses amb un ràting creditici B o B+ (estructura financera feble), que aporten garanties efectives segons el parer de l'IVF. A aquest efecte, es considerarà garantia efectiva l'aval atorgat per una societat de garantia recíproca pel 100% del valor nominal i els interessos ordinaris del préstec.  
  
d) Estar en disposició de comptar amb totes les llicències, autoritzacions i permisos necessaris per a l'execució del projecte i complir la normativa nacional i comunitària que resulte aplicable i, en particular, en matèria de competència, contractació del sector públic i medi ambient.   
  
e) Acreditar, abans de dictar-se la proposta d'acord, estar al corrent de compliment de les obligacions tributàries davant l'Estat i la Generalitat, així com de les obligacions davant la Seguretat Social.  
  
f) No estar subjectes a una ordre de recuperació pendent, després d'una decisió de la Comissió Europea que declara una ajuda il·legal i incompatible amb el mercat comú.  
g) No trobar-se en cap de les circumstàncies següents previstes en l'article 13 de la Llei 38/2003, de 17 de novembre, general de subvencions (LGS):  
i. Haver sigut condemnades mitjançant sentència ferma a la pena de pèrdua de la possibilitat d'obtindre subvencions o ajudes públiques o per delictes de prevaricació, suborn, malversació de cabals públics, tràfic d'influències, fraus i exaccions il·legals o delictes urbanístics.  
  
ii. Haver sol·licitat la declaració de concurs voluntari, haver sigut declarats insolvents en qualsevol procediment, trobar-se declarats en concurs, llevat que en aquest haja adquirit l'eficàcia un conveni, estar subjectes a intervenció judicial o haver sigut inhabilitats conforme a la Llei 22/2003, de 9 de juliol, concursal, sense que haja conclòs el període d'inhabilitació fixat en la sentència de qualificació del concurs.  
  
iii. Haver donat lloc, per causa de la qual hagueren sigut declarats culpables, a la resolució ferma de qualsevol contracte subscrit amb l'Administració.  
iv. Estar incursa la persona física, els administradors de les societats mercantils o aquells que exercisquen la representació legal d'altres persones jurídiques, en algun dels supòsits de la Llei 3/2015, de 30 de març, reguladora de l'exercici de l'alt càrrec de l'Administració general de l'Estat, de la Llei 53/1984, de 26 de desembre, d'incompatibilitats del personal al servei de les administracions públiques, o tractar-se de qualsevol dels càrrecs electius regulats en la Llei orgànica 5/1985, de 19 de juny, del règim electoral general, en els termes establits en aquesta o en la normativa autonòmica que regule aquestes matèries.  
  
v. Tindre la residència fiscal en un país o territori qualificat reglamentàriament com a paradís fiscal.  
vi. No trobar-se al corrent de pagament d'obligacions per reintegrament de subvencions en els termes que reglamentàriament es determinen.  
vii. Haver sigut sancionat mitjançant resolució ferma amb la pèrdua de la possibilitat d'obtindre subvencions conforme a aquesta o altres lleis que així ho establisquen.  
viii. No podran accedir a la condició de beneficiaris les agrupacions previstes en l'article 11.3 de la LGS, paràgraf segon, quan concórrega alguna de les prohibicions anteriors en qualsevol dels seus membres.  
  
ix. Les prohibicions d'obtindre subvencions afectaran també aquelles empreses de les quals, per raó de les persones que les regeixen o d'altres circumstàncies, puga presumir-se que són continuació o que deriven, per transformació, fusió o successió, d'altres empreses en les quals hagueren concorregut aquelles.  
h) No estar en situació d'empresa en crisi entesa, d'acord amb el que s'estableix en el punt 2.18 del Reglament (UE) 651/2014, de 17 de juny, general d'exempció per categories, com aquella empresa en la qual concórrega almenys una de les circumstàncies següents:  
i. Si es tracta d'una societat de responsabilitat limitada (diferent d'una PIME amb menys de tres anys d'antiguitat o, a l'efecte dels criteris per a poder optar a les ajudes al finançament de risc, una PIME en el termini de set anys des de la seua primera venda comercial, que complisca les condicions per a rebre inversions de finançament de risc després de les comprovacions de diligència deguda per part de l'intermediari financer seleccionat), quan haja desaparegut més de la meitat del seu capital social subscrit com a conseqüència de les pèrdues acumulades; és el que succeeix quan la deducció de les pèrdues acumulades de les reserves (i de tots els altres elements que se solen considerar fons propis de la societat) condueix a un resultat negatiu superior a la meitat del capital social subscrit; a l'efecte de la present disposició, «societat de responsabilitat limitada» es refereix, en particular, als tipus de societats esmentats en l'annex I de la Directiva 2013/34/UE (1) i «capital social» inclou, quan siga procedent, tota prima d'emissió.   
  
ii. Si es tracta d'una societat en la qual almenys alguns socis tenen una responsabilitat il·limitada sobre el deute de la societat (diferent d'una PIME amb menys de tres anys d'antiguitat o, a l'efecte dels criteris per a poder optar a les ajudes al finançament de risc, una PIME en el termini de set anys des de la seua primera venda comercial, que complisca les condicions per a rebre inversions de finançament de risc després de les comprovacions de diligència deguda per part de l'intermediari financer seleccionat), quan haja desaparegut per les pèrdues acumulades més de la meitat dels seus fons propis que figuren en la seua comptabilitat; a l'efecte de la present disposició, «societat en la qual almenys alguns socis tenen una responsabilitat il·limitada sobre el deute de la societat» es refereix, en particular, als tipus de societats esmentats en l'annex II de la Directiva 2013/34/UE.   
iii. Quan l'empresa es trobe immersa en un procediment de fallida o insolvència o reunisca els criteris establits en el seu dret nacional per a ser sotmesa a un procediment de fallida o insolvència a petició dels seus creditors.   
iv. Quan l'empresa haja rebut ajuda de salvament i encara no haja reembossat el préstec o donat fi a la garantia, o haja rebut ajuda de reestructuració i estiga encara subjecta a un pla de reestructuració.  
  
v. Si es tracta d'una empresa diferent d'una PIME, quan durant els dos exercicis anteriors:   
1. La ràtio deute/capital de l'empresa haja sigut superior a 7,5.   
2. La ràtio de cobertura d'interessos de l'empresa, calculada sobre la base de l'EBITDA, s'haja situat per davall d'1,0.  
4. El compliment dels requisits del present article ha d'acreditar-se mitjançant la signatura de la declaració responsable.   
5. El fet de presentar aquesta declaració responsable facultarà l'IVF per a fer, en qualsevol moment, telemàticament o per altres mitjans, les comprovacions per mostreig o exhaustives necessàries per a verificar la conformitat de les dades d'aqueixes declaracions.  
  
Cinqué. Obligacions dels beneficiaris  
1. Els beneficiaris del finançament bonificat regulat en la present convocatòria queden sotmesos a les obligacions següents:  
a) Complir l'objectiu, executar el projecte, realitzar l'activitat o adoptar el comportament que fonamenta l'atorgament del finançament bonificat i acreditar-lo davant l'entitat col·laboradora.  
b) Justificar davant l'IVF el compliment dels requisits i les condicions que determinen l'atorgament del finançament bonificat.  
c) Sotmetre's a les actuacions de comprovació que corresponguen a l'IVF i a la Intervenció General de la Generalitat, a la Sindicatura de Comptes o a altres òrgans competents, tant nacionals com comunitaris, i aportar tota la informació que li siga requerida en l'exercici de les actuacions anteriors.  
d) Comunicar a l'IVF en la data de la signatura del contracte de préstec l'obtenció de subvencions o ajudes per a la mateixa finalitat que el finançament bonificat, procedents de qualsevol Administració o entitat, públiques o privades, nacionals o internacionals.  
e) Disposar dels llibres comptables, registres diligenciats i altres documents degudament auditats en els termes exigits per la legislació mercantil i sectorial aplicable al beneficiari en cada cas, així com aquells estats comptables i registres específics que exigisquen les convocatòries amb la finalitat de garantir l'adequat exercici de les facultats de comprovació i control per part de l'IVF.  
f) Conservar durant 5 anys, comptats a partir de la data de venciment del préstec, els documents justificatius de l'aplicació dels fons rebuts, inclosos els documents electrònics, mentre puguen ser objecte de les actuacions de comprovació i control, d'acord amb la normativa comunitària.  
g) Procedir al reintegrament del total import bonificat, incloent-hi, si escau, el tram no reembossable de capital, més els seus interessos legals, en el cas de revocació per incompliment dels requisits generals establits en l'article 21 d'aquesta convocatòria.  
h) En el supòsit d'adquisició, construcció, rehabilitació i millora de béns inventariables, el beneficiari haurà de destinar els béns al fi concret per al qual es va concedir el finançament bonificat, per un termini que no podrà ser inferior a cinc anys en cas de béns inscriptibles en un registre públic, ni a dos anys per a la resta dels béns.   
  
2. L'incompliment de l'obligació de destinació, que es produirà en tot cas amb l'alienació o el gravamen del bé, serà causa de reintegrament, amb les excepcions següents:  
a) Que tractant-se de béns no inscriptibles en un registre públic, foren substituïts per uns altres que servisquen en condicions anàlogues al fi per al qual es va concedir la bonificació i aquest ús es mantinga fins a completar el període establit, sempre que la substitució haja sigut autoritzada per l'IVF.  
b) Que tractant-se de béns inscriptibles en un registre públic, el canvi de destinació, alienació o gravamen siga autoritzat per l'IVF. En aquest supòsit, l'adquirent assumirà l'obligació de destinació dels béns pel període restant i, en cas d'incompliment d'aquesta, del reintegrament de la bonificació.  
  
Sisé. Forma de presentació de sol·licituds  
La sol·licitud de finançament es realitzarà mitjançant els formularis d'emplenament electrònic previstos en la present convocatòria com a annexos III i IV, i serà obligatori presentar-la en línia a través dels mitjans disponibles en la pàgina web de l'IVF (https://prestamos.ivf.es), amb signatura i registre electrònic.  
Per a realitzar la tramitació electrònica, el sol·licitant podrà utilitzar qualsevol dels sistemes de signatura electrònica admesos en la seu electrònica de la Generalitat (https://sede.gva.es/es/web/sede\_electronica/sede\_certificados), entre els quals es troba el certificat electrònic emés per l'Agència Valenciana de Certificació.  
La presentació de la sol·licitud portarà implícita l'acceptació de les normes generals i de les condicions específiques d'aquesta convocatòria.  
  
  
Seté. Termini de presentació de sol·licituds  
Les sol·licituds podran presentar-se des de l'endemà de la publicació de la present convocatòria en el Diari Oficial de la Generalitat Valenciana i en la pàgina web de l'IVF.  
Es podran presentar ofertes fins que s'esgote el pressupost indicat en l'apartat segon d'aquesta convocatòria.  
Per a general coneixement l'IVF publicarà en la seua pàgina web la data en la qual es tancarà aquesta convocatòria per la circumstància expressada en el paràgraf anterior.  
  
Huité. Documentació necessària per a la presentació de les sol·licituds  
1. Informe de prefactibilitat de l'IVF:   
a) L'Institut Valencià de Finances facilitarà un enllaç en la seua pàgina web perquè l'empresa puga sol·licitar un informe de prefactibilitat de l'operació de finançament.   
i. Juntament amb l'imprés de sol·licitud, inclòs en l'annex II d'aquesta convocatòria, el sol·licitant aportarà els últims comptes anuals depositats en el Registre Mercantil de la província. Si el sol·licitant és una societat mercantil que forme part d'un grup d'empreses definit de conformitat amb l'article 42 del Codi de Comerç el sol·licitant adjuntarà també els darrers comptes anuals consolidats del grup, inlcús malgrat que el grup estiguera exempt de l'obligació de consolidar els seus estats financers.  
ii. El sol·licitant adjuntarà els darrers comptes anuals formulats per l'òrgan d'administració (incloent, si escau, els comptes anuals consolidats), si els esmentats comptes encara no han sigut dipositats al Registre Mercantil.  
iii. El sol·licitant identificarà el sector d'activitat de l'empresa mitjançant el corresponent codi a dos dígits de la Classificació Nacional d'Activitats Econòmiques de 2009.   
b) La sol·licitud d'informe de prefactibilitat implica l'autorització a l'IVF per a la comprovació d'ofici de les dades relatives al compliment de les obligacions tributàries amb l'Estat i amb la Generalitat, i de les obligacions amb la Seguretat Social, per part del sol·licitant.   
c) En un termini no superior a tres dies hàbils el sol·licitant rebrà l'informe per correu electrònic i podrà completar la sol·licitud de finançament, sempre que l'informe esmentat siga favorable.  
2. Una vegada obtingut l'informe favorable de prefactibilitat, l'empresa emplenarà l'imprés de sol·licitud del finançament bonificat, inclòs en l'annex IV d'aquesta convocatòria, que anirà acompanyat de la documentació següent:  
a) Avanç dels estats financers de l'empresa corresponents a l'exercici en curs  
b) Comptes anuals dels darrers quatre exercicis tancats. Si el sol·licitant és una societat mercantil que forme part d'un grup d'empreses definit de conformitat amb l'article 42 del Codi de Comerç, el sol·licitant adjuntarà també els comptes anuals consolidats del grup corresponents als darrers quatre exercicis tancats, inclús malgrat que el grup estiguera exempt de l'obligació de consolidar els seus estats financers.  
  
c) Declaració de l'impost de societats dels últims quatre exercicis tancats  
d) Informe actualitzat de riscos emés per la Central d'Informació de Riscos del Banc d'Espanya.  
e) Memòria tècnica del projecte objecte de finançament, conforme al format inclòs en l'annex V d'aquesta convocatòria.  
f) Pla de negoci del sol·licitant de finançament, d'acord amb les instruccions incloses en l'annex VI d'aquesta convocatòria.  
g) Estats financers previsionals corresponents als cinc exercicis posteriors a l'últim exercici tancat en la data de la sol·licitud, conforme al model inclòs en l'annex VII.  
h) Detall d'altres ajudes rebudes o sol·licitades per a les mateixes despeses elegibles, si n'hi ha, procedents de qualsevol Administració o entitat, públiques o privades, nacionals o internacionals, amb especificació de la quantia, la data d'atorgament i l'ens atorgant, que s'inclou com a declaració annexa, en la sol·licitud.  
i) Detall, si n'hi ha, de les ajudes de minimis rebudes en els dos exercicis fiscals anteriors i en l'exercici fiscal en curs, especificant la quantia, la data d'atorgament i l'ens atorgant, que s'inclou com a declaració annexa a la sol·licitud.  
j) Declaració responsable del compliment dels requisits per a ser beneficiari que es recull com a annex VIII.  
k) Compromís exprés del compliment de les obligacions que en cas de resultar beneficiari correspondrien al sol·licitant que es recull com a annex IX.  
l) En cas que el sol·licitant siga una gran empresa, memòria acreditativa de l'efecte incentivador del finançament bonificat sobre les actuacions per a les quals la sol·licita, en els termes assenyalats en l'article 3.2 d'aquesta convocatòria, que es recull en l'annex X.   
m) Nota simple del Registre Mercantil que acredite, entre altres qüestions, el CNAE sota el qual opera l'entitat sol·licitant.  
Nové. Procediment de valoració de les sol·licituds  
1. El procediment d'atorgament és el de concurrència competitiva segons el que es preveu per l'article 165.2 apartat f) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, atenent exclusivament l'ordre de presentació de les sol·licituds que acompanyen la totalitat de la documentació esmentada a l'article 8, fins a esgotar l'import previst en l'article 2 d'aquesta convocatòria per a la bonificació d'interessos, sense que siga necessari establir comparació entre sol·licituds ni la prelació entre aquestes.   
2. Rebudes les sol·licituds de finançament bonificat, els serveis tècnics de l'IVF realitzaran les actuacions següents:  
a) Comprovació del compliment dels requisits del beneficiari i elegibilitat del projecte.  
b) Determinació de l'import de les despeses elegibles finançables del projecte.  
c) Qualificació del risc creditici d'acord amb el sistema intern d'anàlisi de riscos de l'IVF, que apareix descrit en l'annex XI d'aquesta convocatòria. A aquest efecte, en cas que l'operació siga fiançada per un tercer, i la fiança siga considerada per l'IVF com una garantia efectiva de cobrament, s'assignarà al beneficiari la qualificació creditícia del fiador. Si el sol·licitant de finançament bonificat és una societat mercantil que forma part d'un grup d'empreses definit conforme a l'article 42 del Codi de Comerç, la qualificació creditícia atorgada per l'IVF a l'esmentada societat mercantil no podrà ser superior a la del grup d'empreses al qual pertany.  
d) L'IVF sol·licitarà a l'Agència Valenciana de la Innovació un informe de valoració en el sentit que el projecte d'innovació presentat és elegible a l'efecte d'aquesta convocatòria, i que el sol·licitant del finançament compta amb capacitat tècnica suficient per a executar-lo amb raonable probabilitat d'èxit. L'AVI identificarà quines despeses elegibles del projecte recauen en les categories susceptibles de ser finançades a l'empara d'aquesta línia conformement als articles 3.2 i 3.3.   
e) Determinació de la viabilitat econòmica de l'operació, d'acord amb la capacitat de repagament estimada per al projecte d'inversió. L'IVF podrà sol·licitar tots els informes externs que siguen necessaris per a acreditar la viabilitat tècnica i financera del projecte presentat. Si l'operació ha sigut avalada prèviament per una SGR, es considerarà acreditada la viabilitat econòmica de l'operació, amb la presentació prèvia de l'informe de riscos elaborat per l'entitat avaladora, i sempre que la qualificació creditícia del sol·licitant siga superior o igual a B, atés el sistema intern de qualificació creditícia de l'IVF.  
f) Valoració de les garanties, si escau.  
3. Per a aquells projectes que resulten elegibles, i considerant el resultat de les actuacions detallades en l'article anterior, l'IVF dictaminarà l'aprovació o denegació del finançament i establirà les condicions financeres del préstec, així com el seu import, termini i garanties. En el marc d'aquesta convocatòria, els serveis tècnics de l'IVF no podran proposar en cap cas operacions de deute subordinat.  
  
4. Les operacions que s'acullen a aquesta convocatòria seran aprovades o rebutjades en el termini de tres mesos a comptar des de la data d'entrada de la corresponent sol·licitud.  
  
Deu. Informe de valoració de l'AVI.  
1. Per a que l'AVI puga elaborar l'informe de valoració que es fa referència a l'article 9.2.d d'aquesta convocatòria, el sol·licitant deurà incorporar la següent informació a la sol·licitud de finançament bonificat:  
a) Si el finançament bonificat té per objecte recolzar iniciatives empresarials dissenyades per a portar als mercats resultats d'I+D+i, que resulten projectes aprovats a programes de recolzament d'organismes públics nacionals o internacionals, distints de l'AVI, en el marc de convocatòries públiques d'I+D+i, l'empresa haurà d'aportar:  
i. Resolució de concessió de l'ajuda del projecte i tota documentació de l'organisme concedent que tinga relació amb l'avaluació del projecte.  
ii. Memòria Tècnica sobre el projecte i documentació pressupostària en la qual s'especifique el pressupost de despeses aprovades i el percentatge de concessió de l'ajuda.  
b) Si el finançament bonificat té per objecte recolzar iniciatives empresarials que ofereixen solucions a reptes identificats com a preferents pels comitès estratègics especialitzats de l'AVI, enumerats a l'Annex I d'aquesta convocatòria, l'empresa aportarà una Memòria Tècnica d'Actuació, l'estructura de la qual ha sigut inclosa a l'annex V.  
En qualsevol dels anteriors casos, l'AVI podrà sol·licitar de l'IVF qualsevol documentació addicional relacionada amb el projecte que es considere convenient per a realitzar millor l'anàlisi d'elegibilitat del projecte.  
2. Els projectes es valoraran atenent els següents criteris:  
a) Claredat i coherència de la proposta, valorant-se la concreció dels objectius, la metodologia i els recursos a utilitzar.  
b) Caràcter innovador de la proposta, valorant la novetat i originalitat del projecte respecte a l'estat de la tècnica actual i l'aportació al progrés tecnològic.  
c) Alineació amb els reptes i solucions identificats pel Comité Estratègic d'Innovació (CEI) de l'AVI.  
d) Aplicabilitat del projecte al mercat, valorant la concreció en solucions aprofitables per les empreses.  
3. Una vegada efectuats els anàlisis i gestiones que considere adients, l'IVF amb caràcter previ a la subscripció del producte de finançament bonificat, remetrà a l'AVI, en el termes descrits la documentació necessària per que aquesta informe el referit projecte en el termini màxim de 10 dies hàbils.  
4. El preceptiu informe favorable emès per l'AVI permetrà a l'IVF la subscripció del producte de finançament bonificat amb càrrec al crèdit transferit amb l'empresa sol·licitant.  
Onze. Despeses finançables elegibles  
1. L'import bonificable de cada projecte d'inversió presentat es determinarà a partir de l'import total dels costos que tinguen la consideració de despeses finançables elegibles segons determina aquesta convocatòria. En cap cas, el cost d'adquisició de les despeses finançables elegibles podrà ser superior al valor de mercat.   
2. Als efectes dels projectes d'Investigació Industrial i Desenvolupament Experimental, recollits en l'article 3.2 d'aquesta convocatòria, es consideren despeses finançables elegibles aquelles que de manera indubtable responguen a la naturalesa del projecte finançat i es realitzen amb posterioritat a la sol·licitud del finançament. En concret, seran despeses finançables les recollides a l'article 27 de les esmentades Normes Generals.  
4. A l'efecte dels projectes d'inversió recollits en l'article 3.3 d'aquesta convocatòria, seran costos finançables aquells recollits als articles 39 i 46.2 de les esmentades Normes Generals.  
5. No es consideraran despeses finançables elegibles ni els impostos indirectes quan siguen susceptibles de recuperació o compensació, ni els treballs realitzats per l'empresa beneficiària per al seu immobilitzat, ni els impostos personals sobre la renda.   
6. Respecte a les subcontractacions enteses en els termes que defineix l'article 29.1 de la Llei 38/2003, de 17 de novembre, hauran de seguir-se les normes següents:  
a) Només seran admissibles aquelles subcontractacions que s'ajusten al que es disposa en l'article 29 de la Llei 38/2003, de 17 de novembre, i en l'article 68 de l'esmentat Reglament, aprovat per Reial decret 887/2006, de 21 de juliol.  
b) No podrà realitzar-se la subcontractació amb persones o entitats en els qui concórrega algunes de les circumstàncies detallades en l'article 29.7 de la Llei 38/2003, de 17 de novembre, exceptuant el que està disposat en el seu apartat d). En qualsevol cas, en els contractes es mencionarà si existeix o no vinculació entre les parts.  
c) El beneficiari no podrà subcontractar més del 50 per cent del cost del projecte.  
d) Les persones o entitats subcontractades hauran d'estar al corrent en el moment de la contractació del compliment de les seues obligacions tributàries i enfront de la Seguretat Social. Aquest compliment haurà d'acreditar-se en el moment de la justificació d'inversions amb el corresponent certificat vigent a la data de contractació.  
7. Quan l'import de la despesa bonificable supere les quanties establides en la Llei 9/2017, de 8 de novembre, de contractes del sector públic, per la qual es transposen a l'ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014, per al contracte menor (contractes de valor estimat inferior a 40.000 euros, quan es tracte de contractes d'obres, o a 15.000 euros, quan es tracte de contractes de subministrament o de serveis), l'empresa beneficiària haurà de disposar com a mínim de tres ofertes de diferents proveïdors amb caràcter previ a la contractació del compromís per a l'obra, la prestació del servei o el lliurament del bé, i, si escau, d'una memòria que justifique raonablement l'elecció del proveïdor, en aquells casos en què no haja recaigut en la proposta econòmica més avantatjosa.  
8. A l'efecte del càlcul de la intensitat d'ajuda i de les despeses finançables elegibles, totes les xifres emprades s'entendran abans de qualsevol deducció fiscal o altres càrregues. Les despeses finançables elegibles hauran de ser avalades per proves documentals clares, específiques i actualitzades.  
  
Dotze. Característiques dels préstecs bonificats de l'IVF  
  
1. El valor nominal del préstec se situarà entre 50.000 i 5.000.000 euros, sense que puga superar el 80% de l'import de les despeses finançables elegibles.  
2. El termini d'amortització del finançament bonificat se situarà entre un mínim de cinc anys i un màxim de deu anys, amb possibilitat d'un període de carència d'amortització de capital de fins a dos anys, inclòs en aqueix termini.  
3. En les operacions atorgades a l'empara d'aquesta convocatòria no s'aplicaran comissions d'obertura ni cancel·lació dels préstecs, sense perjudici del que s'estableix en l'art. 22.   
4. Els préstecs s'amortitzaran per trimestres vençuts.  
5. Les garanties seran les considerades suficients a criteri de l'Institut Valencià de Finances.  
6. Conforme a l'Acord del Consell General de l'IVF de data 20 de febrer de 2019, el marge administratiu d'intermediació de l'IVF es fixa en un 1,25% (1%, si l'operació compleix els criteris d'elegibilitat exigits pel Banc Europeu d'Inversions en el marc del finançament atorgat per aquest organisme a l'IVF), i la prima promocional d'aquesta línia de finançament s'estableix en un 3,75%. Així mateix, s'estableix que el tipus d'interés de referència del mercat interbancari és el tipus d'interés EURIBOR a un any, amb un valor mínim igual a 0%.   
  
En conseqüència, i d'acord amb el que s'estableix en l'art. 16 de les normes generals, el tipus d'interés del préstec es determinarà sumant el tipus d'interés EURIBOR a un any, amb valor mínim igual a 0%, i la pèrdua esperada de l'operació, que dependrà de la qualitat creditícia del sol·licitant, la grandària de l'empresa, les garanties aportades, i el termini de venciment del préstec, conforme al quadre següent:  
  
  
  
Pèrdua esperada expressada en punts bàsics  
  
  Empreses d'actiu inferior a 3.000.000 €  
 Garantia hipotecària (LTV<70%) Sense garantia hipotecària  
Termini (anys) 5 6 7 8 9 10 5 6 7  
AA 82 07 42 71 32 24 09 35 40  
J 14 59 40 54 45 50 40 45 50  
BBB+ 40 45 45 50 55 60 50 55 60  
BBB 45 50 55 60 60 65 60 65 70  
BBB- 55 60 65 70 75 75 75 80 85  
BB+ 75 80 80 85 90 90 65 727 401  
BB 04 47 586 425 939 790 852 125 130  
BB- 069 639 842 865 754 923 402 397 859  
B+ 640 975 761 961 830 323   
  Empreses d'actiu superior a 3.000.000 €  
 Garantia hipotecària (LTV<70%) Sense garantia hipotecària  
Termini (anys) 5 6 7 8 9 10 5 6 7  
AA 06 79 55 16 49 00 12 25 30  
B 37 94 27 98 35 40 30 35 40  
BBB+ 35 35 40 40 45 45 40 45 50  
BBB 40 45 45 50 50 55 50 55 60  
BBB- 50 55 55 60 60 65 65 70 75  
BB+ 65 70 70 75 75 75 85 90 90  
AF 15 80 55 22 76 14 033 229 105  
BB- 86 016 695 652 273 318 368 390 014  
B+ 917 175 981 485 182 143          
  
  
\*LTV denota loan-to-value, valor nominal del préstec sobre el valor de taxació de la garantia aportada.  
Nota: per cada any de manca de capital, fins a un màxim de dos anys, l'IVF afegirà 10 punts bàsics per a obtindre la pèrdua esperada de l'operació.  
  
7. No obstant això, si l'operació compta amb un aval estés per AFIN-SGR per valor equivalent al 100% del valor nominal del préstec més els interessos ordinaris de l'operació, el tipus d'interés del préstec es determinarà sumant el tipus d'interés EURIBOR a un any, amb valor mínim igual a 0%, i la pèrdua esperada que correspon a un client d'actiu superior a 3 milions d'euros amb qualificació BB-, en un préstec sènior sense garantia hipotecària:   
  
Termini (anys) 5 6 7 8 9 10  
Operació amb aval d'AFIN-SGR 905 686 932 110 567 256  
  
  
Nota: per cada any de manca de capital, fins a un màxim de dos anys, l'IVF afegirà 10 punts bàsics per a obtindre la pèrdua esperada de l'operació.  
  
En el cas que l'aval siga atorgat per una altra societat de garantia recíproca, els serveis tècnics de l'IVF determinaran la qualitat creditícia d'aquesta per a fixar la pèrdua esperada de l'operació i, amb ella, el tipus d'interés aplicable al beneficiari del finançament.   
  
8. Atesa la prima promocional que s'estableix en l'article 12.6 d'aquesta convocatòria, els préstecs atorgats a l'empara d'aquesta línia de finançament incorporen un tram no reembossable (TNR), que es determinarà en la data de la signatura de l'operació segons el que s'estableix en l'annex XII d'aquesta convocatòria.  
L'import del tram no reembossable romandrà constant fins al final de la vida del préstec; moment en què procedirà la seua aplicació, amb les excepcions que es deriven de les condicions de revocació de la bonificació, establides en l'article 22. No obstant això, en el cas que, per les circumstàncies assenyalades en els articles 17 i 18, es produïra una variació o bé en el valor nominal del préstec, o bé en el termini de l'operació, l'IVF tornaria a estimar l'import del tram no reembossable, reconsiderant el càlcul a la baixa si, com a resultat dels canvis en l'operació original, l'import de l'ajuda implícita equivalent, calculada conforme a l'article 13, augmentara en percentatge sobre el valor nominal del préstec.  
En la data d'aplicació del tram no reembossable, els serveis tècnics de l'IVF comprovaran el compliment de les obligacions del beneficiari establides en l'article 5.h. d'aquesta convocatòria. En cas que, per ser el termini de venciment del préstec superior al de l'obligació de manteniment del bé finançat, aquest bé finançat no estiga sent utilitzat per a les finalitats previstes en la memòria tècnica del projecte d'inversió objecte de finançament, l'empresa aportarà declaració responsable del compliment de les obligacions esmentades.  
  
  
Tretze. Normativa sobre ajudes d'estat i càlcul de l'ajuda implícita equivalent  
1. Els projectes objecte de finançament a l'empara d'aquesta convocatòria, s'adequaran al que es preveu en l'article 17 de la secció 2. Ajudes a les PIMES, del Reglament (UE) núm. 651/2014 de la Comissió; o en absència d'això al Reglament (CE) núm. 1407/2013 de la Comissió, de 18 de desembre de 2013, relatiu a les ajudes de minimis o al Reglament (UE) núm. 360/2012, de 25 d'abril, en funció de la tipologia de la inversió a realitzar.  
2. A l'efecte de l'aplicació de la normativa europea en matèria d'ajudes d'estat, i una vegada establides les condicions financeres del préstec, així com el seu import, termini i garanties, els serveis tècnics de l'IVF procediran a calcular l'ajuda implícita equivalent, que serà igual a l'estalvi de la càrrega financera que suposa per als beneficiaris respecte a un préstec alternatiu a preus de mercat.  
3. A fi de calcular l'ajuda implícita equivalent es tindran en consideració els conceptes següents:  
a) La diferència entre el tipus d'interés aprovat per a l'operació i el tipus d'interés de referència, que resultaria en aplicar la Comunicació de la Comissió Europea relativa a la revisió del mètode de fixació del tipus de referència i actualització (DOUE C 14, de 19.1.2008).  
b) El tram no reembossable del préstec, calculat conforme al que s'estableix en aquesta convocatòria.  
4. Quant al tipus de referència establit per la Comunicació de la Comissió Europea (DOUE C 14, de 19.1.2008), i d'acord amb l'article 9.3 que impedeix a l'IVF concedir finançament subordinat a l'empara d'aquesta convocatòria, els serveis tècnics de l'IVF calcularan el tipus de referència com a suma del tipus d'interés Euribor a un any i el marge previst per la Comunicació de la Comissió Europea (DOUE C 14, de 19.1.2008) per a la categoria de qualificació creditícia del sol·licitant de finançament, amb un nivell de colateralització normal:  
  
  
Ràting   
A 0.75%.  
BBB 1.00%.  
BB 2.20%  
B 4.00%.  
  
  
5. Atesos els convenis signats per les entitats financeres privades amb l'AFIN-SGR, en les operacions avalades per l'esmenada SGR l'IVF utilitzarà com a tipus d'interés de referència el corresponent a una empresa BB. En el cas que les operacions siguen avalades per una altra SGR, els serveis tècnics estimaran la seua qualitat creditícia, d'acord amb els convenis que haja subscrit amb les entitats financeres privades, i determinarà el tipus d'interés de referència en conseqüència.   
  
Igualment, en el marc d'un projecte d'inversió cofinançat amb entitats financeres privades, l'IVF podrà utilitzar com a tipus d'interés de referència el major dels tipus d'interés aplicats per les entitats cofinançadores en transaccions «pari passu».   
A aquest efecte, perquè una operació de cofinançament siga considerada «pari passu», hauran de complir-se les condicions següents:   
a) El finançament bancari complementari s'ha atorgat al mateix temps que el de l'IVF, o en un lapse de temps en el qual no han canviat materialment les condicions financeres del client.  
b) Les condicions de l'operació són les mateixes per a l'IVF que per als bancs privats que cofinancen el projecte d'inversió, en termes de termini, garanties, manques i calendari de venciments.  
c) El finançament atorgat per la banca privada és substancial, i no simbòlic o marginal, en el conjunt del projecte d'inversió finançat.   
  
d) La posició de partida tant de l'IVF com de l'entitat o entitats financeres privades és comparable, en el sentit que:  
1. el risc previ de l'IVF respecte al client és de quantia similar,  
  
2. el préstec genera les mateixes sinergies en un cas i un altre, i els costos de transacció que ha d'assumir el client per qualsevol circumstància concreta són similars en les operacions signades amb l'IVF que en aquelles signades amb l'entitat o entitats financeres que cofinancen el projecte d'inversió.  
6. L'import de l'ajuda implícita equivalent es calcularà actualitzant els imports bonificats al seu valor en el moment en què es concedisca el finançament. El tipus d'interés que haurà d'emprar-se a l'efecte d'actualització serà el tipus d'actualització aplicable en el moment en què es concedisca l'ajuda, conforme a la Comunicació de la Comissió Europea (DOUE C 14, de 19.1.2008).   
7. El valor actual net de l'import total de l'ajuda implícita equivalent no podrà ser en cap cas superior al 30% del valor nominal del préstec atorgat per l'IVF.   
8. Per a les despeses elegibles incloses en la tipologia d'actuació regulada en l'article 25 de la secció 4. Ajudes d'investigació i desenvolupament i innovació, del Reglament (UE) núm. 651/2014 de la Comissió, la intensitat màxima de l'ajuda es calcularà aplicant els percentatges indicats a continuació sobre els costos bonificables:  
a) Costos relatius a les activitats d'investigació industrial: 50%, amb els increments previstos en l'article 25.6 del Reglament (UE) núm. 651/2014 de la Comissió.  
b) Costos relatius a les activitats de desenvolupament experimental: 25%, amb els increments previstos en l'article 25.6 del Reglament (UE) núm. 651/2014 de la Comissió.  
c) Costos relatius a estudis de viabilitat: 50%, amb els increments previstos en l'article 25.7 del Reglament (UE) núm. 651/2014 de la Comissió.  
Totes les despeses finançables elegibles s'associaran a una categoria específica d'investigació industrial, de desenvolupament experimental, o estudi de viabilitat, la qual cosa suposa que les diferents tasques en què se subdividisca el projecte hauran de classificar-se com a pertanyents a una d'aquestes categories anteriors. En cas de superar aquests límits, la proposta que s'eleve a l'òrgan competent per a l'aprovació del finançament haurà de minorar les condicions financeres inicials per a ajustar-les a aquests límits.  
L'import de les ajudes regulades en aquest apartat no podrà excedir en cap cas dels imports següents:  
a) Si es tracta d'un projecte predominantment d'investigació industrial: 20 milions d'euros per empresa i per projecte; és a dir, quan més de la meitat dels costos bonificables del projecte es generen a través d'activitats classificades en la categoria d'investigació industrial.  
  
b) Si es tracta d'un projecte predominantment de desenvolupament experimental: 15 milions d'euros per empresa i per projecte; és a dir, quan més de la meitat dels costos subvencionables del projecte es generen a través d'activitats classificades en aquesta categoria.  
c) Ajudes per a estudis de viabilitat previs a les activitats d'investigació: 7,5 milions d'euros per estudi;  
d) Altres projectes elegibles conformement a l'article 3.4: s'aplicaran els límits establits en els articles 12.9 i 12.10 d'aquesta convocatòria.  
  
Aquests llindars no podran ser eludits mitjançant la divisió artificial dels projectes d'ajuda.   
En cas de superar aquests límits, la proposta que s'eleve a l'òrgan competent per a l'aprovació del finançament haurà de minorar el tram no reembossable per a ajustar l'import de l'ajuda implícita equivalent del préstec a aquests límits.   
9. Quant a les despeses finançables elegibles a l'empara de l'article 17 de la secció 2. Ajudes a les PIMES, del Reglament (UE) núm. 651/2014 de la Comissió, la intensitat de l'ajuda no haurà d'excedir:   
  
a) del 20% dels costos subvencionables en el cas de les petites empreses;   
b) del 10% dels costos subvencionables en el cas de les mitjanes empreses;  
L'import d'aquestes ajudes no podrà excedir en cap cas de 7,5 milions d'euros per empresa i projecte d'inversió, sense que aquest llindar puga ser eludit mitjançant la divisió artificial dels règims d'ajudes o dels projectes d'ajuda.  
En cas de superar aquests límits, la proposta que s'eleve a l'òrgan competent per a l'aprovació del finançament haurà de minorar el tram no reembossable per a ajustar l'import de l'ajuda implícita equivalent del préstec a aquests límits.  
10. Pel que fa a les despeses finançables elegibles a l'empara del reglament (UE) núm. 1407/2013 de la Comissió de 18 de desembre de 2013, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis, l'import total de les ajudes de minimis que es pot atorgar a una única empresa no podrà excedir de 200.000,00 euros durant qualsevol període de tres exercicis fiscals (l'actual i els dos anteriors), o de 100.000,00 euros en el cas de les empreses que operen en el sector de transport de mercaderies per carretera. Aquestes quantitats estan expressades en termes bruts, és a dir, abans de qualsevol deducció en concepte de fiscalitat.  
En el cas de fusions o adquisicions d'empreses, totes les ajudes de minimis atorgades amb anterioritat a qualsevol de les empreses que es fusionen es tindran en compte per a determinar si l'atorgament d'una nova ajuda de minimis a la nova empresa o a l'empresa adquirent supera el límit màxim pertinent.  
No podran ser beneficiàries de les línies i programes de finançament bonificat, acollits al Reglament (UE) 1407/2013, de 18 de desembre:   
  
a) Les empreses que operen en els sectors de la pesca i l'aqüicultura, regulat pel Reglament (CE) núm. 104/2000 del Consell.  
b) Les empreses que operen en el sector de la transformació i comercialització de productes agrícoles en els següents casos:  
- Quan l'import de l'ajuda es determine en funció del preu o de la quantitat de productes d'aqueix tipus adquirits a productors primaris o comercialitzats per les empreses interessades.  
- Quan l'ajuda estiga supeditada al fet que una part o la seua totalitat es repercuteix en productes primaris (llauradors).  
c) Les activitats relacionades amb l'exportació a països tercers o estats membres, és a dir, les ajudes directament vinculades a les quantitats exportades, a l'establiment i explotació d'una xarxa de distribució o a altres despeses corrents vinculades a l'activitat exportadora.  
  
d) Les ajudes condicionades a la utilització de productes nacionals en comptes d'importats.  
Tampoc podran aprovar-se sol·licituds de finançament bonificat per raó del Reglament 1407/2013 per a les empreses dedicades a la producció primària de productes agrícoles.  
En cas que l'import de l'ajuda supere els límits previstos en aquest article, la proposta que s'eleve a l'òrgan competent per a l'aprovació del finançament haurà de minorar el tram no reembossable per a ajustar l'import de l'ajuda implícita equivalent del préstec a aquests límits.   
  
  
Catorze. Acumulació del finançament bonificat atorgat per l'IVF amb altres ajudes i subvencions  
El finançament bonificat que puga atorgar l'IVF podrà acumular-se amb:   
a) Qualsevol ajuda estatal, sempre que es referisca a costos subvencionables identificables diferents dels costos elegibles que han servit per a calcular els imports del finançament bonificat.  
b) Qualsevol ajuda estatal, corresponent, parcial o totalment, als mateixos costos elegibles únicament si aquesta acumulació no supera la intensitat d'ajuda o l'import d'ajuda més elevada aplicable a aquesta ajuda en virtut del Reglament 651/2014 de la Comissió, de 17 de juny de 2014, pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat.  
c) Ajudes acollides al Reglament de minimis, corresponents, parcialment o totalment, als mateixos costos elegibles únicament si aquesta acumulació no supera la intensitat d'ajuda o l'import d'ajuda més elevada aplicable a aquesta ajuda en virtut del Reglament 651/2014 de la Comissió, de 17 de juny de 2014, pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat.  
  
Quinze. Aprovació del finançament bonificat  
1. Una vegada avaluades les sol·licituds en els termes previstos en l'article 9 d'aquesta convocatòria l'òrgan competent de l'IVF decidirà sobre l'aprovació o no del finançament bonificat.  
2. L'aprovació determinarà amb exactitud les condicions financeres de l'operació, que hauran de ser acceptades expressament pel sol·licitant i seran immodificables en la formalització del contracte de préstec, a excepció del que es disposa en els articles 17 i 18 d'aquesta convocatòria; així com la intensitat de l'ajuda concedida calculada de conformitat amb la normativa europea d'aplicació.  
  
Setze. Formalització del contracte de préstec.  
1. Després de l'aprovació del finançament bonificat s'haurà de formalitzar entre l'IVF i el sol·licitant-beneficiari el contracte de préstec en document públic, que a partir d'aqueixa signatura entre les parts produirà tots els seus efectes.  
2. El contracte de préstec haurà de recollir tots els requisits específics d'aquest, derivats de l'aplicació d'aquesta convocatòria, així com les condicions particulars amb vista a la seua execució (disposició dels fons, amortitzacions anticipades, justificació de l'aplicació dels fons rebuts, facultats de control per part de l'IVF, etc.), que hauran quedat especificats en l'aprovació de la sol·licitud de finançament bonificat.   
  
3. Els contractes de préstec mitjançant els quals es formalitzen les operacions de finançament se sotmetran al dret privat.  
  
Dèsset. Disposició dels fons   
1. El desemborsament dels préstecs serà d'una sola vegada o en desemborsaments parcials.  
2. El termini màxim per a disposar i el nombre màxim de disposicions parcials serà l'establit en l'aprovació del finançament bonificat i es traslladarà sense modificació al contracte de préstec. Aquest termini no excedirà el període de carència en l'amortització del préstec, excepte autorització expressa per part del director general de l'IVF, conforme al que es disposa en l'article 18.  
3. El desemborsament es realitzarà a sol·licitud del prestatari i es requerirà la presentació de factures, informes d'auditoria o altres documents de valor probatori equivalent que justifiquen l'actuació realitzada, d'acord amb el que establisca en l'acord d'atorgament del préstec.  
  
4. Transcorregut el termini màxim de disposició sense que es dispose de la totalitat dels fons, l'import del préstec quedarà fixat en la quantia efectivament disposada. En aquest supòsit, l'IVF emetrà una resolució que modifique l'acord d'atorgament del finançament bonificat i anul·le el compromís per la part no disposada, i s'ajustarà l'import de l'ajuda implícita equivalent al resultant de l'import efectivament disposat.  
  
Díhuit. Modificació de les condicions del finançament bonificat  
  
1. En cas que sorgisquen circumstàncies degudament justificades que alteren les condicions recollides en l'atorgament del finançament bonificat, el beneficiari podrà sol·licitar-ne la modificació.  
  
2. Els supòsits en els quals es resultarà possible modificar les condicions inicials del finançament atorgat són:  
a) Canvis de titularitat, operacions de transformació societària, fusió o escissió, sempre que el nou titular continue complint tots els requisits generals i específics establits en la present convocatòria.  
  
b) Ampliació del termini d'amortització del préstec que derive de circumstàncies sobrevingudes i que siguen imprevisibles amb un comportament diligent del beneficiari en el moment en què va tindre lloc l'atorgament del finançament, o que sent previsibles foren inevitables.   
  
En cap cas es considerarà com a causa justificativa de l'ampliació del termini d'amortització la situació econòmica del beneficiari.  
c) Ampliació del termini de disposició, amb una sol·licitud prèvia motivada per part del beneficiari, i sempre que això no implique una alteració de les quotes anuals d'amortització del principal de l'operació.   
3. Per a valorar la procedència de la modificació sol·licitada, els serveis tècnics de l'IVF podran requerir tota la informació i documentació que consideren convenient i hauran d'informar favorablement, si escau, sobre la modificació amb base en les raons oferides pel beneficiari.   
  
4. En tot cas no es podrà modificar l'atorgament del finançament bonificat si les circumstàncies al·legades per a justificar la procedència de la modificació han determinat en el seu moment la desestimació de la sol·licitud realitzada.  
5. Les modificacions dels préstecs no podran suposar en cap cas un increment de l'import de l'ajuda implícita equivalent establida en l'aprovació del finançament bonificat.  
6. Una vegada aprovada la modificació de l'acord aprovatori del finançament bonificat s'haurà de formalitzar la corresponent addenda al contracte de préstec, en document públic, regint referent a això el que estableix l'article 11 d'aquesta convocatòria.  
Dènou. Rectificació d'errors  
L'IVF podrà rectificar d'ofici l'acord d'atorgament del finançament bonificat quan dels elements que hi figuren es deduïsca l'existència d'un error material, de fet, o aritmètic.  
  
Vint. Seguiment i control ordinari  
1. Els beneficiaris del finançament bonificat han de justificar l'aplicació dels fons davant l'IVF.  
2. Els beneficiaris hauran de facilitar qualsevol informació o comprovació relativa a l'objecte i finalitat del finançament bonificat que li puga requerir l'IVF.  
3. L'IVF comprovarà que no hi haja concurrència entre el finançament bonificat i altres subvencions no compatibles amb aquest.  
4. L'IVF comprovarà l'adequada justificació de l'aplicació de les quantitats rebudes, la realització de l'activitat o el compliment de la finalitat que determina l'atorgament del finançament bonificat.   
  
L'IVF contrastarà que les despeses incorregudes es corresponen amb les que van ser valorades ex-ante per l'AVI, així com que la imputació de costos -especialment referits a amortitzacions- és conforme a les normes comptables.   
Si durant el termini d'execució del projecte resulta necessari alterar la configuració de les despeses finançables derivades d'aquest, el beneficiari del finançament remetrà a l'IVF un informe motivat sobre l'oportunitat dels canvis suggerits. L'IVF sotmetrà l'informe a la consideració de l'AVI, que podrà autoritzar o denegar la proposta atesa la viabilitat tècnica de les alternatives plantejades.   
  
5. La comprovació administrativa de la justificació documental de la inversió per a la qual s'ha concedit el finançament bonificat es realitzarà mitjançant la revisió de les factures, informes d'auditoria o altres documents que justifiquen l'actuació realitzada d'acord amb els procediments de control vigents en l'IVF.   
6. L'IVF realitzarà actuacions específiques de control com a conseqüència de denúncies o de l'existència d'indicis de frau o irregularitats en l'execució de l'activitat finançada a l'empara de la present convocatòria.  
7. El Consell General de l'Institut Valencià de Finances aprovarà el procediment d'informació i control que haurà d'integrar-se com a annex en els contractes de préstec que es formalitzen entre l'IVF i els beneficiaris del finançament bonificat, les seues obligacions seran vinculants per a aquests últims i, a més, el seu incompliment serà causa de venciment anticipat del contracte de préstec i de reembossament total de l'import percebut (inclòs el tram no reembossable, si escau) i dels interessos reportats.  
  
Vint-i-u. Control extern  
1. Al marge del seguiment i control ordinari que realitze l'IVF, els beneficiaris del finançament bonificat atorgat per l'IVF quedaran subjectes al control financer que corresponga a la Intervenció General de la Generalitat, així com a les actuacions de comprovació previstes en la normativa de la Sindicatura de Comptes o altres òrgans competents.  
  
2. En el contracte de préstec a formalitzar entre l'IVF i el sol·licitant-beneficiari haurà de constar el sotmetiment exprés d'aquest a les facultats de comprovació i control extern dels organismes esmentats en l'apartat anterior.   
3. La negativa o obstrucció a les labors de control de la Intervenció General de la Generalitat Valenciana o de la Sindicatura de Comptes serà causa de venciment anticipat del contracte de préstec i de reembossament total de l'import percebut (inclòs el tram no reembossable, si escau) i dels interessos reportats.  
  
Vint-i-dos. Revocació unilateral de la bonificació a instàncies de l'IVF   
1. El contracte de préstec que es formalitze haurà de reconéixer expressament la facultat que tindrà l'IVF de declarar unilateralment la revocació de la bonificació quan es produïsca algun dels supòsits següents:  
a) L'impagament de dues liquidacions consecutives de capital o interessos d'acord amb el pla de venciments previst en el contracte de préstec.   
b) La novació a instàncies del prestatari del préstec subscrit amb l'IVF que modifique la qualificació del risc creditici d'acord amb el sistema intern d'anàlisi de riscos de l'IVF. En aquest supòsit, i sempre que l'empresa puga acreditar el compliment dels objectius del projecte que va donar lloc a la concessió del finançament bonificat, es revocarà únicament la bonificació pendent d'aplicar, i quedarà consolidada la bonificació atorgada fins a la data de la novació del préstec.  
  
2. Així mateix seran causes de revocació unilateral de la bonificació:  
a) Obtenció d'aquesta falsejant les condicions requerides per a això o ocultant aquelles que l'hagueren impedit.  
b) Incompliment total o parcial de l'objectiu, de l'activitat, del projecte o la no adopció del comportament que fonamenten la concessió del finançament bonificat.  
c) Incompliment de l'obligació de justificació o la justificació insuficient, en els termes previstos en aquesta convocatòria.  
d) Incompliment de l'obligació d'adoptar les mesures de difusió contingudes en l'article 23 d'aquesta convocatòria.  
e) Resistència, excusa, obstrucció o negativa a les actuacions de comprovació i control financer previstes en aquesta convocatòria, així com l'incompliment de les obligacions comptables, registrals o de conservació de documents quan d'això es derive la impossibilitat de verificar l'ús donat als fons percebuts, el compliment de l'objectiu, la realitat i regularitat de les activitats objecte del finançament bonificat.  
  
f) Incompliment de les obligacions imposades en l'aprovació del finançament bonificat sempre que afecten o es referisquen a la manera en què s'han d'aconseguir els objectius, realitzar l'activitat, executar el projecte o adoptar el comportament que fonamenta la concessió d'aquesta.  
g) Incompliment de les obligacions als beneficiaris, diferents dels anteriors, quan d'això es derive la impossibilitat de verificar l'ús donat als fons percebuts, el compliment de l'objectiu, la realitat i regularitat de les activitats objecte del finançament bonificat o la concurrència d'aquest amb altres ajudes, ingressos o recursos públics que resulten incompatibles amb aquell.  
h) L'adopció d'una decisió de recuperació per part de la Comissió Europea, de la qual es derive una necessitat de reintegrament.  
3. El contracte de préstec haurà de recollir expressament les causes de revocació unilateral de la bonificació a instàncies de l'IVF previstes en els apartats anteriors d'aquest article, establint expressament que en el moment que a l'IVF li consten fefaentment les circumstàncies fàctiques indicades procedirà immediatament a suspendre la disposició dels fons pendents.   
Al mateix temps el contracte haurà de recollir una condició resolutòria susceptible de ser activada per l'IVF en el moment que li consten fefaentment les circumstàncies expressades, així com una clàusula penal en virtut de la qual produïda la revocació de la bonificació per les causes esmentades el beneficiari haurà de reintegrar el total import bonificat, inclòs el tram no reembossable, si escau, els interessos bonificats i els interessos legals resultants, sense perjudici del que s'estableix en l'article 21.1.b.  
  
Vint-i-tres. Cancel·lació anticipada del préstec i renúncia al finançament bonificat  
Les empreses beneficiàries poden renunciar al finançament bonificat, mitjançant cancel·lació anticipada del préstec una vegada formalitzat. En aquests casos, l'acreditat haurà de reintegrar a l'IVF la bonificació atorgada, més els corresponents interessos legals.  
  
Vint-i-quatre. Publicitat del finançament bonificat per part de les entitats beneficiàries  
1. L'empresa beneficiària del préstec bonificat ha de donar publicitat adequada al caràcter públic del finançament bonificat rebut en virtut de la convocatòria.  
2. Les empreses beneficiàries de les subvencions hauran d'incloure la imatge institucional de l'IVF i la Generalitat Valenciana en la seua pàgina web. Els logotips i les imatges institucionals que s'han d'incloure són les del Programa d'identificació visual de la Generalitat.  
  
  
Vint-i-cinc. Eficàcia  
Aquesta convocatòria començarà a desplegar efectes a partir de l'endemà de la publicació en el Diari Oficial de la Generalitat Valenciana i en la pàgina web de l'IVF.  
  
 València, 21 de febrer de 2019.- El director general de l'Institut Valencià de Finances: Manuel Illueca Muñoz.  
  
  
  
  
  
  
  
  
  
  
  
  
  
  
  
  
  
  
  
ANNEX II  
Definició de petita i mitjana empresa  
  
Article 1. Empresa  
Es considerarà empresa tota entitat, independentment de la seua forma jurídica, que exercisca una activitat econòmica. En particular, es consideraran empreses les entitats que exercisquen una activitat artesanal o altres activitats a títol individual o familiar, així com les societats de persones i les associacions que exercisquen una activitat econòmica de forma regular.  
  
Article 2. Efectius i límits financers que defineixen les categories d'empreses  
1. La categoria de microempreses, petites i mitjanes empreses (PIME) està constituïda per les empreses que ocupen menys de 250 persones i el volum de negocis anual de les quals no excedeix de 50 milions EUR o el balanç general dels quals anual no excedeix de 43 milions EUR.  
2. En la categoria de les PIME, es defineix petita empresa com una empresa que ocupa menys de 50 persones i el volum de negocis anual o el balanç general anual de les quals no supera els 10 milions EUR.   
  
3. En la categoria de les PIME, es defineix microempresa com una empresa que ocupa menys de 10 persones i el volum de negocis anual o el balanç general anual de les quals no supera els 2 milions EUR.  
  
Article 3. Tipus d'empreses considerats per al càlcul dels efectius i els imports financers   
1. És una «empresa autònoma» la que no pot qualificar-se ni com a empresa associada segons l'apartat 2, ni com a empresa vinculada segons l'apartat 3.  
2. Són «empreses associades» totes les empreses a les quals no es pot qualificar d'empreses vinculades segons l'apartat 3 i entre les quals hi ha la relació següent: una empresa (empresa participant) posseeix per si sola, o conjuntament amb una o més empreses vinculades, segons de l'apartat 3, el 25% o més del capital o dels drets de vot d'una altra empresa (empresa participada).  
Una empresa podrà, no obstant això, rebre la qualificació d'autònoma, sense empreses associades, encara que s'aconseguisca o se supere el límit màxim del 25%, quan estiguen presents les categories d'inversors següents, i a condició que entre aquests, individualment o conjuntament, i l'empresa en qüestió no hi haja els vincles descrits en l'apartat 3:   
  
a) Societats públiques de participació, societats de capital de risc, persones físiques o grups de persones físiques que realitzen una activitat regular d'inversió en capital de risc (inversors providencials o àngels inversors) i invertisquen fons propis en empreses sense cotització borsària, sempre que la inversió d'aquests inversors providencials en la mateixa empresa siga inferior a 1.250.000 EUR.  
b) Universitats o centres d'investigació sense finalitats lucratives.  
c) Inversors institucionals, inclosos els fons de desenvolupament regional.  
d) Autoritats locals autònomes amb un pressupost anual de menys de 10 milions EUR i una població inferior a 5.000 habitants.  
3. Són «empreses vinculades» les empreses entre les quals hi ha alguna de les relacions següents:  
a) Una empresa posseeix la majoria dels drets de vot dels accionistes o socis d'una altra empresa.  
b) Una empresa té dret a nomenar o revocar la majoria dels membres de l'òrgan d'administració, direcció o control d'una altra empresa.  
  
c) Una empresa té dret a exercir una influència dominant sobre una altra, en virtut d'un contracte subscrit amb ella o d'una clàusula estatutària de la segona empresa.  
d) Una empresa, accionista d'una altra o associada a una altra, controla sola, en virtut d'un acord subscrit amb altres accionistes o socis de la segona empresa, la majoria dels drets de vot dels seus accionistes o socis.  
Es presumirà que no hi ha influència dominant quan els inversors enumerats en l'apartat 2, paràgraf segon, no tinguen implicació directa o indirecta en la gestió de l'empresa en qüestió, sense perjudici dels drets que els corresponguen en la seua qualitat d'accionistes.  
Les empreses que mantinguen qualsevol de les relacions previstes en el paràgraf primer a través d'una altra o altres empreses, o amb els inversors enumerats en l'apartat 2, es consideraran també vinculades.  
  
Així mateix, es consideraran empreses vinculades les que mantinguen alguna d'aquestes relacions a través d'una persona física o un grup de persones físiques que actuen de comú acord, si aquestes empreses exerceixen la seua activitat o part d'aquesta en el mateix mercat de referència o en mercats contigus.  
Es considerarà «mercat contigu» el mercat d'un producte o servei situat en una posició immediatament anterior o posterior a la del mercat en qüestió.  
4. A excepció dels casos esmentats en l'apartat 2, paràgraf segon, una empresa no podrà ser considerada PIME si el 25% o més del seu capital o dels seus drets de vot estan controlats, directament o indirectament, per un o més organismes públics, conjuntament o individualment.  
5. Les empreses podran efectuar una declaració relativa a la seua qualificació com a empresa autònoma, associada o vinculada, així com a les dades relatives als límits enunciats en l'article 2. Aquesta declaració podrà efectuar-se encara que el capital estiga distribuït de tal forma que no es puga determinar amb precisió qui el posseeix, en aquest cas l'empresa podrà declarar de bona fe que pot tindre la presumpció legítima que el 25% o més del seu capital no pertany a una altra empresa ni el posseeix conjuntament amb empreses vinculades entre si. Aquestes declaracions no eximiran dels controls i verificacions previstos per les normatives nacionals o de la Unió.   
  
Article 4. Dades que cal prendre en compte per a calcular els efectius, els imports financers i el període de referència  
1. Les dades seleccionades per al càlcul del personal i els imports financers seran els corresponents a l'últim exercici comptable tancat i es calcularan sobre una base anual. Es tindran en compte a partir de la data en la qual es tanquen els comptes. El total de volum de negocis es calcularà sense l'Impost sobre el Valor Afegit (IVA) ni tributs indirectes.  
  
2. Quan una empresa, en la data de tancament dels comptes, constate que s'han excedit en un sentit o en un altre, i sobre una base anual, els límits d'efectius o financers enunciats en l'article 2, aquesta circumstància només li farà adquirir o perdre la qualitat de mitjana o petita empresa, o de microempresa, si aquest excés es produeix en dos exercicis consecutius.  
3. En empreses de nova creació que no hagen tancat encara els seus comptes, s'utilitzaran dades basades en estimacions fiables realitzades durant l'exercici financer.  
  
Article 5. Efectius  
Els efectius correspondran al nombre d'unitats de treball anual (UTA), és a dir, al nombre de persones que treballen en l'empresa en qüestió o per compte d'aquesta empresa a temps complet durant tot l'any de què es tracte. El treball de les persones que no treballen tot l'any, o treballen a temps parcial, independentment de la duració del seu treball, o el treball estacional es computaran com a fraccions d'UTA. En els efectius s'inclouran les categories següents:  
a) Assalariats.  
b) Persones que treballen per a l'empresa, que tinguen amb ella un vincle de subordinació i estiguen assimilades a assalariats conformement al dret nacional.   
c) Propietaris que dirigisquen la seua empresa.  
d) Socis que exercisquen una activitat regular en l'empresa i gaudisquen d'avantatges financers per part de l'empresa.  
Els aprenents o alumnes de formació professional amb contracte d'aprenentatge o formació professional no es comptabilitzaran dins dels efectius. No es comptabilitzarà la duració dels permisos de maternitat o dels permisos parentals.  
  
Article 6. Determinació de les dades de l'empresa  
1. En el cas de les empreses autònomes, les dades, inclosos els efectius, es determinaran únicament sobre la base dels comptes d'aquesta empresa.  
2. Les dades, inclosos els efectius, d'una empresa amb empreses associades o vinculades es determinaran sobre la base dels comptes i altres dades de l'empresa, o bé, si n'hi ha, sobre la base dels comptes consolidats de l'empresa, o dels comptes consolidats en les quals l'empresa estiga inclosa per consolidació.  
A les dades recollides en el paràgraf primer s'agregaran les dades de les possibles empreses associades amb l'empresa en qüestió, situades en posició immediatament anterior o posterior a aquesta. L'agregació serà proporcional al percentatge de participació en el capital o en els drets de vot (el més elevat d'aquests dos percentatges). En cas de participacions creuades, s'aplicarà el percentatge més elevat.  
A les dades recollides en els paràgrafs primer i segon s'afegirà el 100% de les dades de les empreses que puguen estar directament o indirectament vinculades a l'empresa en qüestió i que no hagen sigut incloses en els comptes per consolidació.  
3. A l'efecte de l'aplicació de l'apartat 2, les dades de les empreses associades amb l'empresa en qüestió han de procedir dels comptes, consolidats si n'hi ha, i de les altres dades, a les quals s'haurà d'afegir el 100% de les dades de les empreses vinculades a aquestes empreses associades, excepte si les seues dades comptables ja s'hagueren inclòs per consolidació.  
A l'efecte de l'aplicació de l'apartat 2, les dades de les empreses vinculades a l'empresa en qüestió han de procedir dels seus comptes, consolidats si n'hi ha, i de les altres dades. A aquestes s'hauran d'agregar proporcionalment les dades de les empreses que puguen estar associades a aquestes empreses vinculades, situades en posició immediatament anterior o posterior a aquestes, excepte si s'hagueren inclòs ja en els comptes consolidats en una proporció almenys equivalent al percentatge definit en l'apartat 2, paràgraf segon.  
4. Quan en els comptes consolidats no consten els efectius d'una empresa donada, es calcularan incorporant de manera proporcional les dades relatives a les empreses amb les quals l'empresa estiga associada, i afegint els relatius a les empreses amb les quals estiga vinculada.   
  
  
ANNEX V  
 Memòria tècnica del projecte plantejat  
  
A. Característiques de l'empresa  
A.1 Aportar la informació següent sobre l'estructura d'innovació de l'empresa:  
a. Instal·lacions, equips,i laboratoris d'I+D+i.  
b. Personal dedicat a la I+D+i en l'empresa:  
c. Pla d'I+D+i de l'empresa en els últims anys i el previst per al període del projecte:  
d. Relació de projectes més rellevants d'I+D, en curs i ja realitzats:  
  
e. Relació d'ajudes en programes nacionals o europeus en els últims 3 anys:  
f. Indicar si es disposa del segell «Pime innovadora»:  
  
B. Característiques del projecte  
B.1 Objectius generals del projecte.  
- Definició de l'objectiu principal científic i/o tecnològic:  
- Justificació de la necessitat del projecte:  
- Descripció de l'estat de la tecnologia a Espanya i a l'estranger:  
  
- Innovació que suposa el projecte per a l'activitat de l'empresa, indicant les diferències competitives que representarà respecte als competidors:  
B.2 Estructura del projecte. Descripció de les activitats individualitzades  
- Objectius:  
- Metodologia:  
- Recursos:  
B3. Detall de la participació econòmica i estructura de despeses, per cadascuna de les activitats del projecte.  
  
C. Impacte del projecte  
C.1. Justificar l'impacte en diferents aspectes contestant els punts següents  
- Indicar si el projecte s'alinea amb els reptes i solucions identificats pel Comité Estratègic d'Innovació (CEI) de l'AVI que es poden consultar en l'annex I d'aquesta convocatòria.  
- Indicar l'impacte del projecte en aspectes econòmics:  
 Aprofitament pel mercat o efectes sobre l'exportació, increment de la competitivitat de les empreses, etc.   
- Justificar si el projecte presenta impacte favorable rellevant per a l'economia circular, simbiosi industrial, reducció de residus, eficiència energètica o minimització del consum de recursos naturals:  
- Justificar si hi ha impacte social del projecte, valorant la incidència en aspectes de salut, qualitat de vida, creació rellevant d'ocupació i atenció a col·lectius desfavorits:  
  
D. Pressupost   
D.1. Detall del pressupost global del projecte, per conceptes de despesa  
- Emplenar el pressupost en format Excel (vegeu quadres adjunts), aportant el detall de despeses per cadascuna de les partides indicades.  
- Explicar el contingut i vinculació amb el projecte, de cadascun de les despeses previstes del projecte. Especialment parar atenció a la imputació de despeses generals del projecte, que han de ser despeses directament derivades d'aquest i perfectament identificables, així com al càlcul de les despeses d'amortització.   
  
RECURSOS HUMANS  
  
Empleat Nom Titulació  Cost  
 Hores imputades Cost horari Total  
01         0.00 €   
02         0.00 €   
03         0.00 €   
04         0.00 €   
05         0.00 €   
06         0.00 €   
07         0.00 €   
TOTAL PERSONAL 0.00 h   0.00  
  
  
El cost horari es calcularà sobre la base del cost brut salarial més el cost de la Seguretat Social suportat per l'empresa.  
  
  
COSTOS D'INVESTIGACIÓ CONTRACTUAL  
Universitats, organismes públics d'investigació i instituts tecnològics  
  
Codi  
 Recurs Nom entitat Concepte Tipologia Cost/Despesa  
TOTAL  
01          
02          
03          
04          
05          
06          
07          
  TOTAL COL. EXTERNES CONTRACTADES A UNIVERSITATS, OPI i IT 0.00 €   
  
  
  
CONSULTORIA I SERVEIS EQUIVALENTS  
  
Codi  
Col·laborador Proveïdor Concepte Cost/Despesa  
TOTAL  
01        
02        
03        
04        
05        
06        
07        
  TOTAL DE COL·LABORACIONS EXTERNES -   
  
  
  
COSTOS DE CONEIXEMENTS TÈCNICS I PATENTS  
  
Codi  
Col·laborador Proveïdor Concepte Cost/Despesa  
TOTAL  
01        
02        
03        
04        
05        
06        
07        
  TOTAL DE COL·LABORACIONS -   
  
  
  
  
AMORTITZACIÓ D'INSTRUMENTAL I EQUIPAMENT  
  
Codi Element Elements d'immobilitzat material i intangible Data d'adquisició Cost d'adquisició Amortització imputada al projecte  
01          
02          
03          
04          
05          
06          
07          
08          
09          
10          
  TOTAL AMORTITZACIÓ -   
  
  
  
MATÈRIES PRIMERES MATERIALS I ALTRES APROVISIONAMENTS  
  
Codi fungible PROVEÏDOR CONCEPTE Cost/Despesa TOTAL  
01        
02        
03        
04        
05        
06        
07        
  TOTAL MATERIAL FUNGIBLE 0.00 €   
  
  
  
INVERSIÓ EN ELEMENTS D'IMMOBILITZAT MATERIAL I INTANGIBLE  
  
Codi element Descripció Proveïdor Cost/despesa total  
01        
02        
03        
04        
05        
06        
07        
    TOTAL 0.00 €   
  
  
  
  
AMORTITZACIÓ D'EDIFICIS  
  
Codi  
Col·laborador Proveïdor Concepte Cost/Despesa  
TOTAL  
01        
02        
03        
04        
05        
06        
07        
  TOTAL DE COL·LABORACIONS -   
  
  
  
DESPESES GENERALS QUE ES DERIVEN DIRECTAMENT DEL PROJECTE  
  
Codi  
Col·laborador Proveïdor Concepte Cost/Despesa  
TOTAL  
01        
02        
03        
04        
05        
06        
07        
  TOTAL DE DESPESES -   
  
  
  
PRESSUPOST TOTAL DEL PROJECTE (en euros)  
       
PARTIDES TOTAL  
Recursos humans 0.00 €  
Costos d'investigació contractual -   
Costos de consultoria i serveis equivalents -   
Costos de coneixements tècnics i patents -   
Amortització d'elements d'immobilitzat material i intangible -   
Matèries primeres, materials i altres aprovisionaments -   
Inversió en elements d'immobilitzat material i intangible -   
Amortització d'edificis -   
Despeses generals -   
TOTAL DE COSTOS / DESPESES 0.00 €  
  
  
  
  
  
ANNEX VI  
Pla de negoci del sol·licitant de finançament  
  
L'empresa inclourà en la sol·licitud del finançament un pla de negoci que haurà de comptar almenys amb els apartats següents:  
a) Estructura de propietat de l'empresa, indicant si l'empresa forma part d'un grup, amb independència que estiga obligada o no a formular estats financers consolidats. En aquest cas, s'adjuntarà una descripció detallada del grup i de les transaccions econòmiques entre empreses del grup amb incidència en els estats comptables del sol·licitant.  
  
b) Explicació detallada del model de negoci de l'empresa i les seues perspectives de futur, identificant les principals línies o segments de negoci del sol·licitant i les àrees geogràfiques en les quals opera. En aquest sentit, l'empresa aportarà informació quantitativa per als últims quatre exercicis tancats sobre les vendes, els aprovisionaments, la mà d'obra directa i altres costos directes per a cada combinació de segment i àrea geogràfica. L'empresa descriurà el component o components de la cadena de valor dels quals s'ocupa en el marc general de la producció de béns i serveis comercialitzables. L'anàlisi inclourà una comparació amb els principals competidors de l'empresa i una identificació dels proveïdors de serveis i matèries primeres estratègiques. Així mateix, es proporcionarà informació sobre els principals que clients, de manera que l'Institut puga valorar la dependència estratègica enfront de tercers.   
  
c) L'empresa presentarà informació qualitativa i quantitativa sobre la seua estructura de costos, desglossant les despeses per naturalesa i funció, distingint entre costos directes i indirectes, i descrivint qualsevol mesura adoptada o pendent d'adoptar pels òrgans de govern amb impacte potencial sobre els costos de l'activitat. L'informe inclourà informació sobre el nombre de treballadors que formen part de la plantilla actual i la previsió per als pròxims tres anys. Quant a l'energia i les matèries primeres utilitzades per l'empresa, es presentarà informació detallada sobre l'evolució prevista per al seu cost unitari en un horitzó de tres anys.   
  
d) L'empresa aportarà informació sobre l'estructura de venciments de les seues obligacions financeres, els límits de les pòlisses de crèdit disponibles i el percentatge mitjà de disposició d'aquestes durant l'últim exercici.  
e) L'empresa completarà la informació amb els estats financers previsionals sol·licitats en l'annex VII d'aquesta convocatòria.  
  
  
ANNEX VIII  
Declaració responsable del compliment   
dels requisits per a ser beneficiari  
  
(PIME)  
  
Sr./Sra. .............................................................................................. amb DNI ...................., en qualitat de representant legal de l'empresa .................................................................   
DECLARA QUE L'EMPRESA  
a) S'acull a la definició de PIME recollida en l'Annex I del Reglament (UE) núm. 651/2014 de la Comissió.  
b) Està en disposició de comptar amb totes les llicències, autoritzacions i permisos necessaris per a l'execució del projecte i complir la normativa nacional i comunitària que resulte aplicable i, en particular, en matèria de competència, contractació del sector públic i medi ambient.   
c) Compta almenys amb un empleat registrat a la darrera relació nominal de treballadors remesa a la Seguretat Social.  
  
d) En data de hui, està al corrent de compliment de les obligacions tributàries davant l'Estat i la Generalitat, així com de les obligacions davant la Seguretat Social.  
e) No està subjecta a una ordre de recuperació pendent, després d'una decisió de la Comissió Europea que declara una ajuda il·legal i incompatible amb el mercat comú.  
f) No es troba en cap de les circumstàncies següents previstes en l'article 13 de la Llei 38/2003, de 17 de novembre, general de subvencions.  
g) No està en situació d'empresa en crisi entesa, d'acord amb el que s'estableix en el punt 2.18 del Reglament (UE) 651/2014, de 17 de juny, general d'exempció per categories.  
Aquesta declaració responsable faculta l'IVF per a fer, en qualsevol moment, telemàticament o per altres mitjans, les comprovacions per mostreig o exhaustives necessàries per a verificar la conformitat de les dades incloses en aquesta.  
(Lloc i data),   
(Signatura del representant legal i segell de l'entitat)   
Signat: .......................................   
  
  
(GRAN EMPRESA)  
  
Sr./Sra. .............................................................................................. amb DNI ...................., en qualitat de representant legal de l'empresa .................................................................   
DECLARA QUE L'EMPRESA  
a) No s'acull a la definició de PIME recollida en l'annex I del Reglament (UE) núm. 651/2014 de la Comissió.  
b) Està en disposició de comptar amb totes les llicències, autoritzacions i permisos necessaris per a l'execució del projecte i complir la normativa nacional i comunitària que resulte aplicable i, en particular, en matèria de competència, contractació del sector públic i medi ambient.   
  
c) En data de hui, està al corrent de compliment de les obligacions tributàries davant l'Estat i la Generalitat, així com de les obligacions davant la Seguretat Social.  
d) No està subjecta a una ordre de recuperació pendent, després d'una decisió de la Comissió Europea que declara una ajuda il·legal i incompatible amb el mercat comú.  
e) No es troba en cap de les circumstàncies següents previstes en l'article 13 de la Llei 38/2003, de 17 de novembre, general de subvencions.  
f) No està en situació d'empresa en crisi entesa, d'acord amb el que s'estableix en el punt 2.18 del Reglament (UE) 651/2014, de 17 de juny, general d'exempció per categories.  
Aquesta declaració responsable faculta a l'IVF per a fer, en qualsevol moment, telemàticament o per altres mitjans, les comprovacions per mostreig o exhaustives necessàries per a verificar la conformitat de les dades incloses en aquesta.  
(Lloc i data),   
(Signatura del representant legal i segell de l'entitat)   
Signat: .......................................   
ANNEX IX  
Compromís exprés del compliment de les obligacions que en cas   
de resultar beneficiari correspondrien al sol·licitant  
  
Sr./Sra. ........................................................................................... amb DNI ......................, en qualitat de representant legal de l'entitat .................................................................   
  
DECLARA  
Que aquesta entitat es compromet expressament a complir les obligacions que, en cas de resultar beneficiària del finançament bonificat, li correspondrien en virtut del que s'estableix en l'article cinqué de la convocatòria de la línia IVF & AVI - INVESTIGACIÓ I DESENVOLUPAMENT.  
(Lloc i data),   
  
(Signatura del representant legal i segell de l'entitat)   
  
Signat: .......................................   
  
  
  
ANNEX X  
Memòria acreditativa de l'efecte incentivador  
  
En el cas de grans empreses ha de complir-se que l'ajuda que se sol·licita té un efecte incentivador. Per a això, el sol·licitant ha de preparar una documentació que acredite que l'ajuda tindrà un o diversos dels resultats següents:  
- un augment substancial de l'abast del projecte o activitat gràcies a les ajudes, o  
- un augment substancial de l'import total invertit pel beneficiari en el projecte o activitat gràcies a les ajudes, o  
- una acceleració substancial del ritme d'execució del projecte o activitat de què es tracte.  
Haurà de presentar-se un informe amb l'extensió suficient i amb estil lliure, que justifique almenys el compliment d'un dels requisits anteriors.  
Identificació del projecte  
Nom i grandària de l'empresa  
Descripció del projecte  
Data d'inici Data de finalització  
  
Ubicació del projecte  
Relació de costos del projecte  
Finançament bonificat sol·licitat per al projecte  
  
Informe justificatiu  
  
  
  
ANNEX XI  
Sistema intern d'anàlisi de riscos de l'IVF  
  
L'Institut Valencià de Finances ha desenvolupat un model intern de predicció de l'incompliment a dotze mesos vista, que ha sigut aprovat pel seu Consell General en la sessió realitzada el 23 de gener de 2019. Les variables utilitzades per a quantificar la probabilitat de morositat són les següents:   
1. Deute bancari a curt termini / Actiu  
2. Deute bancari a llarg termini / Actiu  
3. Deute comercial / Actiu  
4. Desp. fi. / (Deute bancari + Deute d'empreses del grup) - Tipus d'interés EURIBOR a un any  
5. (Deute bancari + Deute d'empreses del grup) / (B. abans d'impostos + amortització + despeses financeres)  
6. Caixa / Actiu total  
7. Benefici abans d'interessos i després d'impostos sobre actiu total  
8. Variable dicotòmica que s'activa en cas de pèrdues en l'últim exercici disponible  
9. Grau de prociclicalitat del sector d'activitat  
10. Previsió de creixement del PIB per als pròxims dotze mesos  
Estimada la probabilitat de morositat d'una empresa concreta és possible derivar la seua categoria de risc. L'Acord de Basilea II exigeix a les entitats financeres que s'acullen al mètode IRB disposar almenys de 7 categories per a empreses que no estan en morositat i una categoria per a empreses que ja han incorregut en impagaments. L'Institut Valencià de Finances ha decidit implementar una classificació amb dotze categories creditícies, que replica parcialment l'escala de l'agència de qualificació Standard and Poor's. Seguint Dartsch i Weinrich (2002) [Dartsch, A., Weinrich, G., Dasgesamtprojektinternesrating. In: Hofmann, G. (Ed.), Basel II und MaK'Vorgaben, bankinterne Verfahren, Bewertungen. Bankakademie-Verlag, 2002], s'ha plantejat una taula d'equivalències entre els valors estimats per a la probabilitat de morositat i les diferents categories considerades. El quadre següent mostra aquesta taula d'equivalències.   
Probabilitats de morositat que defineixen les categories de risc de crèdit considerades en el Sistema Intern de Ràtings de l'IVF  
  
Categoria Límit inferior Límit superior  
AA 0.030% 0.055%  
A 0.055% 0.135%  
BBB+ 0.135% 0.205%  
BBB 0.205% 0.325%  
BBB- 0.325% 0.512%  
BB+ 0.512% 0.770%  
BB 0.770% 1.120%  
BB- 1.120% 1.635%  
B+ 1.635% 2.905%  
B 2.905% 5.785%  
B- 5.785% 11.345%  
CCC 11.345%   
  
  
Font: Dartsch i Weinrich (2002)